b"\n_START_ARTICLE_\nFiltre anti-part\xc3\xadcules\n_START_PARAGRAPH_\nEl filtre antipart\xc3\xadcules (abreujat FAP) \xc3\xa9s un filtre integrat en el convertidor catal\xc3\xadtic que atrapa les part\xc3\xadcules de carboni generades en la combusti\xc3\xb3 quan passa el gas d'escapament._NEWLINE_El FAP suprimeix les emissions de part\xc3\xadcules i de fums protegint el medi ambient. Aquest component el solen muntar els motors di\xc3\xa8sel per complir amb la normativa de consums i emissions, concretament la norma Euro4 de 2005. Amb el filtre antipart\xc3\xadcules s'aconsegueix capturar m\xc3\xa9s del 99% de les part\xc3\xadcules contaminants en un filtre, i aquest, mitjan\xc3\xa7ant calor i l'agregat d'un additiu, es regenera destruint les part\xc3\xadcules."